****

**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΔΙΕΥΘΥΝΣΗ ΕΚΠΑΙΔΕΥΣΗΣ**

**Ανακοίνωση για την υποβολή δικαιολογητικών εγγραφής της κάτωθι κατηγορίας:**

**Οι απόφοιτοι Γενικού Λυκείου και ΕΠΑΛ, οι οποίοι κατά τη διάρκεια της φοίτησής τους στο Λύκειο διακρίθηκαν στη Βαλκανική, στην Ευρωπαϊκή ή στη Διεθνή Ολυμπιάδα Μαθηματικών, Πληροφορικής ή Ρομποτικής, Φυσικής, Χημείας, Βιολογίας ή Οικονομικών  κλπ  και τους έχει απονεμηθεί πρώτο, δεύτερο ή τρίτο βραβείο (χρυσό, αργυρό ή χάλκινο μετάλλιο), στον Ευρωπαϊκό Διαγωνισμό για Νέους Επιστήμονες (EUCYS), στην Ευρωπαϊκή Ολυμπιάδα Φυσικών Επιστημών (EUSO), με την απονομή σε αυτούς του πρώτου, δεύτερου ή τρίτου βραβείου, στην Ευρωπαϊκή Ολυμπιάδα Μαθηματικών Κοριτσιών (EGMO) με την απονομή σε αυτές του πρώτου, δεύτερου ή τρίτου βραβείου (άρθρα 40 και 138 του Ν. 4692/2020 (ΦΕΚ 111-Α’) καλούνται:**

* στο διάστημα **από Τετάρτη 27 Αυγούστου 2025 έως και Πέμπτη 4 Σεπτεμβρίου 2025  να καταθέσουν** αυτοπροσώπως ή με νομίμως εξουσιοδοτημένο προσώπου ή και να αποστείλουν στη Γραμματεία του Τμήματος εγγραφής με ταχυδρομική αποστολή με συστημένη επιστολή και απόδειξη παραλαβής την αίτηση έντυπο **(Α1),** το έντυπο **(Α7β)**  <https://uoi.gr/spoudes/entypa-spoudon/> και ευκρινές **φωτοαντίγραφο της Αστυνομικής Ταυτότητας** (και τις 2 όψεις). Επίσης, σύμφωνα με τις διατάξεις της αριθ. Φ.153/66380/Α5/2021 (ΦΕΚ 2449 Β΄), οι ανωτέρω μαζί με την αίτηση εγγραφής καταθέτουν επιπλέον στη Γραμματεία του Τμήματος εισαγωγής Βεβαίωση της Διεύθυνσης Εξετάσεων και Πιστοποιήσεων του Υπουργείου Παιδείας, Θρησκευμάτων και Αθλητισμού από την οποία προκύπτει ότι πληρούνται  τα απαιτούμενα όπως προβλέπονται στις διατάξεις των άρθρων 40 και 138 του Ν. 4692/2020 (Α΄ 111) και του άρθρου 9 του Ν. 4777/2021 (Α΄ 25). Υπενθυμίζεται ότι για τη συγκεκριμένη ειδική κατηγορία ΔΕΝ εφαρμόζεται η ηλεκτρονική εγγραφή.
* Στην περίπτωση που τα παραπάνω (φωτοαντίγραφο αστυνομικής ταυτότητας, αίτηση, βεβαίωση της Διεύθυνσης Εξετάσεων και Πιστοποιήσεων του ΥΠΑΙΘΑ,) αποσταλούν ταχυδρομικά, θα πρέπει να συνοδεύονται με Υπεύθυνη Δήλωση, είτε με θεώρηση του γνησίου της υπογραφής από ΚΕΠ, είτε με έκδοσή της μέσω της ιστοσελίδας <https://dilosi.services.gov.gr/create/q/templates>,στην οποία δηλώνεται ότι όλα τα στοιχεία και δικαιολογητικά που υποβάλλει είναι ακριβή και αληθή.

Το νομίμως εξουσιοδοτημένο πρόσωπο θα πρέπει να έχει μαζί του και να καταθέσει στη Γραμματεία του Τμήματος τη νόμιμη εξουσιοδότηση καθώς και αντίγραφο της Αστυνομικής του Ταυτότητας, μαζί με τα δικαιολογητικά του πρωτοετή φοιτητή.